
న్యూఢిల్లీ : ప్రపంచం ఎదుర్కొంటున్న సవాళ్ళ పరిష్కారానికి ఏకైక మార్గం చర్చలేనని ప్రధాన మంత్రి నరేంద్ర మోదీ చెప్పారు. ఉగ్రవాదం నుంచి మొదలుపెట్టి వాతావరణ మార్పుల వరకు అనేక సమస్యలు ప్రపంచాన్ని వేధిస్తున్నాయని, వీటిని చర్చల ద్వారా మాత్రమే పరిష్కరించుకోగలమని తెలిపారు. ఘర్షణ నివారణ, పర్యావరణ అవగాహనలపై అంతర్జాతీయ కార్యక్రమం ‘‘సంవాద్’’ రెండో సంచికకు పంపించిన ఓ వీడియో సందేశంలో మోదీ ఈ వ్యాఖ్యలు చేశారు.పరస్పర అనుసంధానం, పరస్పర ఆధారితం అయిన 21వ శతాబ్దపు ప్రపంచం ఉగ్రవాదం నుంచి వాతావరణ మార్పుల వరకు అనేక సవాళ్ళను ఎదుర్కొంటోందని ప్రధాని మోదీ చెప్పారు. చర్చలు జరపడం ఆసియాలోని అతి ప్రాచీన సంప్రదాయమని, ఈ సమస్యలకు పరిష్కారాలు చర్చల ద్వారా లభిస్తాయని తనకు నమ్మకం ఉందని తెలిపారు. లోతుగా పాతుకుపోయిన మతపరమైన మూస పద్ధతులను, ప్రతికూల అభిప్రాయాలను తొలగించేందుకు చర్చలు మాత్రమే మార్గమని స్పష్టం చేశారు. ఈ మూస పద్ధతులు, అభిప్రాయాలు ప్రపంచవ్యాప్తంగా ప్రజల మధ్య విభజనను సృష్టిస్తున్నాయన్నారు. దేశాల మధ్య ఘర్షణ బీజాలు నాటుకోవడానికి ఇవే కారణమన్నారు. శ్రీరాముడు, శ్రీకృష్ణుడు, బుద్ధుడు, భక్త ప్రహ్లాదుడు వంటివారు ధర్మాన్ని నిలబెట్టడానికి ప్రయత్నించారన్నారు. భారతీయులు ఈ ధర్మాన్ని ప్రాచీన కాలం నుంచి ఆధునిక కాలం వరకు దీనిని కొనసాగిస్తున్నారని తెలిపారు. పర్యావరణం పట్ల ప్రజలు అవగాహన పెంచుకోవాలని కోరారు. ప్రతి వ్యక్తి ప్రకృతిని పరిపుష్టం చేయాలన్నారు. ప్రకృతిని దోచుకోకూడదని తెలిపారు.

newdhilly : prapancham edurkontunna savalla parishkaaraaniki ekaika maargam charchalenani pradhaana mantri narendra modii cheppaaru. ugravaadam nunchi modalupetti vaataavarana maarpula varaku aneka samasyalu prapanchaanni vaedhistunnaayani, veetini charchala dwara matrame parishkarinchukogalamani telipaaru. gharshana nivaarana, paryaavarana avagaahanalapai antarjaatiiya kaaryakramam ‘‘samwad’’ rendo sanchikaku pampinchina oo veedio sandesamlo modii ee vyaakhyalu chesaru.paraspara anusandhaanam, paraspara aadhaaritam ayina 21va sataabdapu prapancham ugravaadam nunchi vaataavarana maarpula varaku aneka savaallanu edurkontondani pradhaani modii cheppaaru. charchalu jarapadam aasiyaaloni athi praacheena sampradaayamani, ee samasyalaku parishkaaraalu charchala dwara labhistaayani tanaku nammakam undani telipaaru. lothugaa paatukupoyina mataparamaina muusa paddhatulanu, pratikuula abhipraayaalanu tolaginchenduku charchalu matrame maargamani spashtam chesaru. ee muusa paddhatulu, abhipraayaalu prapanchavyaaptamgaa prajala madhya vibhajananu srushtistunnayanna. deshaala madhya gharshana beejaalu naatukoovadaaniki ive kaaranamannaaru. sriramudu, srikrishnudu, buddhudu, bhakta prahlaadudu vantivaaru dharmanni nilabettadaaniki prayatninchaarannaaru. bhaaratheeyulu ee dharmanni praacheena kaalam nunchi aadhunika kaalam varaku deenini konasaagistunnaarani telipaaru. paryaavaranam patla prajalu avagaahana penchukovaalani koraru. prati vyakti prakrutini paripushtam cheyalannaru. prakrutini dochukokudadani telipaaru.